El tió de Nadal | Josep M. Contijoch - Nova Conca\nDivendres, 28 de desembre de 2018 a les 11:04h\nEl tió de Nadal (també anomenat simplement tió, tronc de Nadal, soca, xoca o tronca segons les diverses parles de Catalunya) és un dels elements de la mitologia catalana i una tradició molt arrelada al nostre país, així com als veïns d’Aragó (on es diu, en aragonès tronca, toza o tizón de Nadal) i d’Occitània (on es diu, en occità, cachafuòc o soc de Nadal). Malgrat les múltiples variants locals, la tradició consisteix a aplegar un tros de soca o branca gruixuda dies abans del dia de Nadal, normalment a l’inici de l’Advent, i portar-lo a casa, on es col·loca en algun racó amb una manta perquè no tingui fred i on se l’alimenta diàriament a base de taronges, pa, ous o altres aliments primaris fins al dia que se’l “fa cagar”. També se li dona aigua. El tió no era en principi altra cosa que el tronc que cremava a la llar: el foc a terra. A partir d’aquesta forma més primitiva, el tió evoluciona per acabar sent un tronc màgic. Originàriament consistia en un tronc encès i el regal seria l’escalfor que donava.\nProblema, simplement se sortia de casa i arribant-se a la llenyera s’escollia un troncot, o s’arreplegava del bosc, o se serrava el troncot que sempre hi havia a la barraca del costat del mas. En canvi, a les populoses ciutats, en no poder adquirir una bona branca, acabaren fent servir simplement una peça de fusta (un moble o caixa vells, o altres útils de mides diferents segons convenia a l’espai que “havia de cagar”).\nAvui dia, és un tronc que sovint es decora posant-hi potes i altres elements que simulen una cara somrient que sovint es corona amb una barretina roja. La cerimònia es “fer-lo cagar” repetidament a base d’engegar-li cops de bastó mentre se li canta una cançó tradicional, al·lusiva a la circumstància. Hi ha diverses cançons com l’esmentada, “Caga, tió”, que comencen amb aquests mots. Es tracta d’una tradició amb segles d’història, inicialment relacionada amb la natura, la fertilitat i el solstici d’hivern. Del fet de fer cagar al so de diverses cançons amb final amb els mots “caga, tió”, com aquesta:\n“Tió, tió, caga torró, d’aquell tan bo.\nSi no cagues bé et daré un cop de bastó.”\nLa tradició mana que al tió se’l fa cagar el mateix dia 25 de desembre, i eventualment per Sant Esteve, abans o després de l’àpat familiar.\nPer fer-lo cagar, generalment s’envia la mainada a resar o a cantar nadales a un altre espai de la casa. Tot seguit se’l colpeja per torns o plegats al ritme de la cançó, de la qual existeixen múltiples variants. Aquest procediment es repeteix fins que el tió ja no caga més o bé fins que dona algun objecte que indica el final de la “cagada”, com una arengada ben salada, carbó, un all o una ceba. Llavors s’ha acabat el procés.\nTradicionalment, el tió mai no cagava objectes grossos (aquests ja els portaven els Reis) sinó llaminadures, figuretes de pessebre i alguna joguina senzilla per als més petits, així com coses de menjar i beure per als àpats de Nadal i Sant Esteve: torrons, cava, figues seques, mandarines, etc. Actualment, però, ha pres importància en algunes llars que s’obsequiï la mainada o tota la família amb els principals regals de Nadal, grossos o petits, a més dels obsequis tradicionals. Per a aquesta avinentesa hom acostuma a alçar el tió recolzant-lo a dues o més cadires o peces que permetin que cagui objectes més grossos.\nA més dels tions propis, s’establia el costum de fer-ne també a casa de familiars, com a cals avis, oncles, etc., però això ja era més rebuscat. També hi ha llocs en què el tió és comunal i tots els xics del poble acudeixen a atiar-lo per rebre els regals. A Montblanc, per exemple, es feu cagar un tió a la plaça major amb l’assistència de més de dos-cents nans.\nCANÇONS DE CATALUNYA\nSón cançons simples, basades en ritmes senzills, ja que tradicionalment han estat creades i cantades per a nens, i hi ha moltes variacions sobre la mateixa lletra. Les més conegudes a Catalunya, tot i que n’hi ha moltes més, són les següents:\nTió de Nadal, posarem el porc en sal, la gallina a la pastera, el pollí a dalt del pi, corre, corre, Valentí! Correu, bous i vaques, gallines amb sabates i porcs amb sabatots, correu, correu, minyons! (alhora, cop de bastó) Caga, tió!\n... ...ametlles i torró, no caguis arengades que són massa salades, caga torrons que són més bons. Caga, tió, ametlles i torró, si no vols cagar et donaré un cop de bastó (alhora, cop de bastó) Caga, tió!


Embaràs, part, postpart,\nPREPARACIÓ DE LA CONCEPCIÓ\nQuan una parella ha decidit ser pares i decideixen ser ajudats per la MTX (Medicina Tadicional Xina), s’aconsella treballar durant tres mesos previs a la concepció, regulant i harmonitzant a la dona però també a l’home independentment d’existir o no alguna disfunció aparent. En aquests casos ajudarem a mobilitzar la zona genital de la dona i de l’home per facilitar la concepció.\nEn la dona realitzarem un estudi del seu cicle menstrual i de la seva menstruació. Ens centrarem en harmonitzar qualsevol disharmonia crònica com dolor abdominal, dolor de mames, poca o molta quantitat de sang, presència de coàguls, inflor abdominal, SPM (síndrome premenstrual)... És habitual presentar més d’un d’aquests símptomes i no donar-hi importància degut a que fa anys que existeixen, i si es regulen hi ha més possibilitats de facilitar la concepció i trobar-se en més bones condicions durant l’embaràs.\nExisteix una relació entre SPM i vòmits a l’embaràs, i també entre dolor lumbar durant i després de la menstruació amb avortament en els primers mesos de gestació.\nDes de la visió de la MTX, durant el període de l’embaràs, l’essència del ronyó de la mare (jing R) és l’encarregada de nodrir a l’embrió o al fetus a través de la sang, per això una bona qualitat del Qi de Ronyó i una bona qualitat de sang seran imprescindibles.\nEn l’home observarem els valors del seminograma, augmentarem la qualitat dels espermatozoides, sobretot la mobilitat, concentració i morfologia.\nEn un embaràs els canvis fisiològics que es produeixen a l’úter d’una dona són evidents, les hormones augmenten per preparar la placenta que serà durant aquests mesos el reservori de la nutrició per al fetus i la barrera que protegirà d’infeccions, el volum sanguini creixerà un 30% i per això moltes vegades es mostren molèsties que es consideren habituals per la situació. L’ acupuntura pot alleugerir aquestes incomoditats, respectant tots aquest canvis i ajudant a la dona a romandre en sintonia amb el seu cos.\nLes nàusees matinals són les molèsties més freqüents al primer trimestre de l’embaràs i moltes vegades van acompanyades de vòmits i altres símptomes com aversió a certs aliments, gust metàl·lic a la boca, salivació excessiva, eructes i gasos. Des de la MTX les nàusses i els vòmits tenen una relació directe amb el sistema digestiu i també amb situacions d’estrès com ara un excés de preocupacions, la por o la ira.\nEl cansament també sol ser habitual degut a tots els canvis que es produeixen, tot i que si aquest és molt accentuat, és de suma importància poder-ho tractar, ja que en aquest primer trimestre es formen molts òrgans del fetus i és quan més perill existeix d’avortaments.\nRegular totes aquestes disharmonies amb acupuntura i una bona alimentació és essencial per poder aportar un estat de tranquil·litat a la futura mare.\nEn aquest període les nàusees dels mesos anteriors solen haver desaparegut, el volum de l’úter va augmentant juntament amb el pes, i per aquest motiu poden aparèixer altres molèsties lleus alterant el poder gaudir de l’embaràs.\nA nivell digestiu pot aparèixer la acidesa amb regurgitacions, l’estrenyiment i les hemorroides. Les molèsties a l’esquena també poden manifestar-se com lumbàlgia o ciàtica, aguda o crònica, i trastorns del son com l’insomni. També es pot fer evident una deficiència de creixement fetal, que moltes vegades sol estar relacionat amb una mala qualitat en la formació de sang.\nLa lumbàlgia i la ciàtica encara poden estar presents en aquest trimestre, així com també els trastorns del son. Les rampes a les cames també poden fer presència, i un altre símptoma molt habitual sobretot cap al final de l’embaràs, és l’edema, s’inflen els turmells, els peus i també amb menys freqüència les monyeques, i tot i que es considera habitual, en alguna dona li pot resultar molest i amb necessitat d’alleugerir-ho.\nDisharmonies a l’embaràs:\nPrimer Trimestre Nàusees i vòmits\nGust metàl·lic a la boca\nSegon Trimestre Acidesa i regurgitacions\nDeficiència creixement fetal\nTercer Trimestre Rampes\nLa preparació al part es realitza en aquelles dones en que està previst que es produirà un part vaginal. El treball es comença a partir de la setmana 37 de gestació, amb una freqüència d’una visita setmanal fins a arribar al moment del part. L’acupuntura en aquest cas no té la finalitat d’induir el part, l’objectiu és preparar el cèrvix, la pelvis i relaxar la ment de tal manera que en el moment del part, el dolor sigui més suportable i més curt. Aquest és un treball previ a la inducció al part.\nEl treball d’inducció al part amb acupuntura es realitza a partir de la setmana 40’5 – 41 de gestació, donant el temps necessari perquè el part es pugui donar de manera natural. Hi ha dones que prèviament han decidit realitzar un treball d’inducció al part, però si aquest es produeix de manera natural abans de la setmana 40, finalment no ha estat necessari induir-lo.\nEn el treball de la inducció al part, l’acupuntura estimula l’úter i el sistema endogen de les endorfines comença a circular, augmenten les contraccions uterines convertint-se en més regulars i cada vegada més doloroses, i en les revisions al ginecòleg aquest ha d’observar com la dilatació del cèrvix es va produint. Tot aquest conjunt de signes ens està comunicant que el part ja és a prop. Iniciat el tractament, el part pot venir en qualsevol moment, tot i que és habitual necessitar de dos a cinc visites que es realitzaran sempre que sigui possible en dies consecutius, o també dues visites al mateix dia.\nEls beneficis que produeix el treball d’una inducció al part van una mica més enllà d’ajudar només a provocar-lo, disminueix el dolor, la durada del part i el temps d’expulsió del nadó. En el cas que el part no comenci en el transcurs de les visites programades, el ginecòleg té una data màxima per induir-lo ell, i en aquest cas li haurem facilitat la seva feina, i de ben segur el part serà menys dolorós i tindrà una durada inferior del que hauria estat si no haguéssim realitzat el treball d’inducció amb acupuntura.\nBeneficis de l’acupuntura en un treball d’inducció al part:\nInduir el part\nDisminuir el nivell de dolor\nDisminuir el temps de dolor\nDisminuir el temps d’expulsió del nadó\nActivar el sistema endogen d’endorfines\nA la setmana 30 de gestació els futurs nadons haurien d’estar col·locats en posició cefàlica, amb el cap a baix, amb la barbeta recolzada al pit, les natges a dalt, les cames i els braços flexionats i enganxats al cos. Aquesta posició és la més apropiada per a néixer, el cap obre el camí al cos per poder facilitar l’expulsió del nounat. Si el fetus no està col·locat en posició cefàlica quan arribi el moment del part, el protocol mèdic és realitzar una cesària.\nFins a la setmana 35 de gestació el fetus té espai, encara no és prou gran i pot girar, per això a partir de la setmana 33, si no està en la posició adequada, es realitza un treball amb acupuntura i moxibustió per poder-lo girar i evitar la cesària. El treball es fa en dies consecutius, a partir de 4 o 5 sessions moltes vegades ja s’ha col·locat bé, però es poden realitzar fins a 8-10 sessions.\nSembla ser segons els estudis de Budd (1992), que aquest treball estimula la producció de prostaglandines i estrògens de la placenta, ajudant així a contraure l’úter i que el nen es pugui girar. Segons els estudis de Cardini i Weixin (1998), un 80-90 % dels casos arriben a girar per afavorir el part vaginal cefàlic.\nUna vegada que ja s’ha produït el part, arriba el moment del post-part o de la recuperació de la mare. Les mames inicien la segregació de llet materna per al bebè, el revestiment de l’úter i la sang d’allà on hi havia la placenta seran expulsats en forma de loquis en els propers dies, i la quantitat de sang circulant ha de tornar al seu nivell. Durant les properes sis setmanes tots els òrgans han de tornar a la seva posició, no hi ha d’haver infeccions a les mames, ni a la pelvis en cas d’haver hagut de realitzar punts de sutura al part, la quantitat de llet ha de ser suficient per a poder nodrir al nadó i la normalitat ha d’estar present en la dona.\nL’estat emocional alterat de la dona és un dels factors que a vegades passa desapercebut, les depressions post-part són a vegades habituals, i des de la perspectiva de la MTX és degut a la pèrdua sanguínia que hi pot haver hagut en el part, deixant a la mare amb una deficiència de sang, a vegades amagada en un estat de novetat per la presencia del nounat.\nUn treball des de la MTX podrà valorar molts d’aquests aspectes i tractar-ho de la manera més convenient en cada un dels casos, tornant a restablir el Ronyó, el Qi, l’essència el Yin i el Yang, i observar si l’abdomen ha estat envaït per l’energia perversa fred o calor, energies que obstaculitzen la circulació d’un òrgan tan apreciat com és l’úter de la dona, per poder estar preparat en cas de voler tornar a albergar un nou ésser en un futur.


Milions d'abelles desapareixen de forma enigmàtica als EUA\nEls experts alerten el Congrés d'un problema de causes desconegudes\nLa pol.linització de les collites genera 11.500 milions d'euros a l'any al país\nDivendres, 30/03/2007 | Actualitzada 18/10/2017 - 19:10\nSembla un cas de CSI o el preludi d'una pel.lícula de terror, però és un problema real, greu i de tremendes repercussions econòmiques. Almenys 24 estats dels EUA estan afectats per l'anomenat "trastorn del col.lapse de colònies" (CCD en les seves sigles en anglès), un mal de causes desconegudes i que ha fet desaparèixer milers de milions d'abelles sense deixar rastre.\nEncara que els primers símptomes del problema es van començar a notar fa dos o tres anys, als EUA es va disparar l'alarma a l'octubre. Llavors, els apicultors van començar a trobar cada vegada més ruscos buits. Hi quedava aliment, i això significava que les abelles no s'havien mort de gana. No hi havia cadàvers ni tampoc alguns dels insectes que solen conquistar un rusc després de la mort de les seves pobladores. En el que suposa un greu interrogant per als científics, en els ruscos hi seguia havent l'abella reina i un reduït grup de deixebles, però la majoria de les obreres n'havien marxat. Potser, com els tèrmits quan són ruixats amb determinats pesticides, van perdre l'orientació i la capacitat de tornar a casa. Només potser.\nEl CCD no és només un puzle per a biòlegs, sinó una crisi econòmica. Sense els insectes es dificulta la pol.linització, un procés imprescindible per al cultiu de més de 90 collites, incloent-hi l'ametlla, el raïm, la poma, el cogombre i la coliflor. Als EUA, la pol.linització crea un terç dels aliments de la dieta normal d'un ciutadà (i, en concret, la part més sana d'aquesta dieta). I aquesta crisi posa en perill una indústria de gairebé 11.500 milions d'euros a l'any.\nLa gravetat de la situació ha fet que aquest tema hagi acabat arribant al Congrés, on ahir es va celebrar una sessió informativa en el subcomitè d'Horticultura i Agricultura Orgànica de la Cambra de Representants. Els experts i els afectats es van mostrar contundents a l'hora de parlar de crisi. I Caird Rexroad, un dels administradors del Departament d'Agricultura, va alertar que el moment pot ser "un punt d'inflexió".\nSegons va explicar Rexroad, les abelles han estat sotmeses a un intens estrès durant anys: han patit les conseqüències de plagues d'àcars paràsits, sobretot des de finals de la dècada dels 80; pateixen estrès pels viatges a través del país que realitzen per ser utilitzades en la pol.linització industrial; s'enfronten també a patògens propis com a virus i fongs i són debilitades per la toxicitat d'alguns pesticides. Aquests quatre elements es consideren fonamentals a l'hora d'explicar que s'hagi debilitat el seu sistema immunològic, ja per si mateix més feble que el d'altres insectes.\nPel subcomitè del Congrés també va passar ahir James Doan, un apicultor de Nova York afectat. Doan --que va dir que la crisi va molt més enllà dels problemes plantejats per canvis climàtics que també han afectat les abelles-- va reclamar més diners per portar a terme la investigació immediata, per fer un examen sostingut i per a potencials compensacions a apicultors com ell. També els representants de la comunitat científica van assegurar que és imperatiu fer-ne més estudis si es volen salvar abelles i collites.


Com utilitzar endolls de Congo-Kinshasa a Malàisia\nConnectors, preses de corrent, adaptadors i altra informació necessària per viatjar des de Congo-Kinshasa a Malàisia en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: C, D. G, M.\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Congo-Kinshasa a Malàisia sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Aquest dissabte 29J la plantilla de Telepizza Saragossa sortirà novament a la vaga per a exigir a la multinacional que pagui la pujada del salari mínim. Per a sostenir la seva lluita, el comitè de vaga de Saragossa ha llançat una caixa de resistència. Aquí et donem cinc motius pels quals has de donar-la suport.\ndilluns 24 de juny de 2019| edici� del dia\nEl 30M la plantilla de Telepizza Saragossa va sortir massivament a la vaga. Una acció qualificada d’històrica per ser la primera vaga que té lloc en Telepizza des de la seva fundació en 1988, una de les patronals més explotadores i antisindicals que existeixen.\nEl motiu? Exigir a la multinacional el pagament de la pujada del Salari Mínim Interprofessional. Malgrat haver estat aprovada mitjançant Reial decret pel govern de Pedro Sánchez i entrat en vigor des del mes de gener passat, l’empresa es nega a atorgar la pujada, com és el cas de milers i milers d’empreses en tot l’Estat.\nEt pot interessar: La vaga de Telepizza per la no pujada del SMI, exemple de lluita contra la precarietat\nDesprés de la vaga i un mes de negociacions infructuoses, en les quals la patronal ha mantingut una posició prepotent negant-se a donar-los als treballadors l’augment corresponent, les seccions sindicals de CGT i UGT (majoritàries en el comitè d’empresa) han convocat a una nova vaga per al dissabte 29J que serà l’inici d’un calendari de lluita i mobilització en diferents ciutats de l’Estat.\nEt pot interessar: Telepizza segueix sense pagar l’SMI i la plantilla tornarà a la vaga el 29J\nA la tarda del 29J es manifestaran al costat de les plantilles de repartidors de Glovo i Uber Eats a les 19.30 des de la plaça San Francisco a la plaça Espanya de la capital aragonesa.\nAl mateix temps, aquest dia es realitzaran concentracions de solidaritat en botigues de Madrid i Barcelona. I en les següents setmanes la vaga s’estendrà a Barcelona.\nPer a sostenir la seva lluita, el comitè de vaga de Saragossa ha llançat una caixa de resistència. Aquí et donem alguns motius pels quals has de donar-la suport.\nCap conflicte obrer que es proposi lliurar una lluita dura contra els empresaris es pot mantenir sense una caixa de resistència que sostingui a les i els lluitadors i les seves famílies.\nLa plantilla de Telepizza està lluitant per una cosa elemental: que la patronal els pagui el que els correspon per llei. La gran majoria de la plantilla són joves precaritzats que perceben un salari de misèria i un sol dia de vaga representa un veritable cop a les seves butxaques. Per això la caixa de resistència és una eina fonamental per a sostenir la lluita contra una multinacional explotadora i milionària com la de Telepizza.\nLa lluita de Telepizza, com la d’Amazon, la dels Riders, Les Kellys i moltíssims sectors de la classe treballadora, és part d’un lent però continu ressorgiment de la lluita de classes després d’anys de pasivització. No és casualitat que la joventut treballadora sigui la que comença a situar-se a l’avantguarda de la lluita contra la precarietat i la prepotència dels capitalistes. I en fer-ho, no només tibant els seus músculs i gana confiança en si mateixa, també enforteix al conjunt de la classe treballadora. Perquè no és sol Telepizza, la patronal paga per sota del SMI en milers d’empreses.\nNomés per això, tots els sindicats haurien de ser els primers a aportar a la caixa de resistència d’Amazon, al mateix temps que s’enforteix l’aportació de treballadors i treballadores, estudiants i la militància d’esquerres que simpatitza amb el conflicte.\nLes caixes de resistència són part de la tradició històrica de lluita de la classe treballadora. Encara que són temps difícils per als treballadors i treballadores, i malgrat l’individualisme que promouen els capitalistes i les burocràcies sindicals, la solidaritat de classe reneix a la calor de la lluita. Recuperem i enfortim la solidaritat obrera. Aportem a la caixa de resistència, perquè si triomfen els treballadors i treballadores de Telepizza, guanyem totes i tots. Aporta a la caixa de resistència de Telepizza en lluita!\nCompte bancari gestionat per les Seccions sindicals de CGT i UGT Telepizza Saragossa:\nJoventut treballadora / Precarietat laboral / Joventut precària / Saragossa / Lluita de classes / Lluita obrera / Món obrer Estat espanyol / CGT Telepizza / Telepizza\nDesigualtat sense fre: Elon Musk va guanyar 7.200 milions de dòlars en un sol dia\nPer què cal rebel·lar-se contra aquest sistema educatiu capitalista?\n1Monitora de menjador acomiadada: “Vaig dir que els nens es queden amb fam, en aquesta escola el 90% té beca i molts no sopen”\n2Acabem amb el virus de la precarietat en l’hostaleria i el delivery. Organitza’t i lluita! Que aquesta crisi la paguin els capitalistes!\n4“A la hostaleria la precarietat existeix abans del covid, treballant més de 10 dies sense descans amb salaris baixos”\n5El Banc d’Espanya recepta més precarietat i pitjors salaris per als majors de 50 anys


L'estel d'argent d'un firmament escapçat...: Per sortir s'ha d'invertir, però amb criteri\nSi en alguna cosa destaca aquest país és en la gran facilitat que té per ocupar places d'honor en rànquings d'estudis socio-econòmics, com per exemple els de drogues, delictes o més recentment enconòmics.\nAl meu parer el més preocupant de tots és un estudi que deixa a Espanya per sota de la mitjana europea d'inversió en educació ( OCDE www.oecd.org), i no pas per poc. Destaquem per les taxes d'abandonament escolar i per tenir molt pocs titulats en una gran franja d'edat adulta (25 - 60). No us és nou no? Vosaltres també veieu pel carrer que hi ha una manca d'educació...\nPer si no fos prou greu la nostra situació, estem en crisis, i es clar, d'algun lloc ens hem d'estrenyer el cinturó! Doncs sincerament espero que no sigui en l'apartat de l'educació, no és el que ens fa falta. Jo crec que ara és el moment, ara o mai, de fer un punt i apart, que aquest 2010 sigui un punt d'inflexió i es comenci a invertir de forma continuada i contundent per l'educació en aquest país, sense reformes de lleis orgàniques educatives cada dos per tres per culpa dels colors de qui governa.\nAra és l'hora de fer aquest pas endavant, no hi tenim res a perdre i molt a guanyar. Sembla mentida que ningú apliqui encara allò de "Invertir en educació és invertir en un futur"...jo afegiria que sense inversió educativa NO hi ha futur.\nNo ens podem permetre seguir tenint unes taxes d'abandonament escolar rallant el 25% a secundària perquè això directament ens afecta les butxaques!! bueno, les butxaques i el benestar... no m'agrada que em vinguin "kinkis" pel carrer amb aires de prepotència i em deixin anar tonteries.\nUn altre tema a tractar és que l'educació en aquest país no és uniforme a totes les comunitats, això malauradament també implica que els nivells poden ser lleugerament diferents. Les lleis són estatals, si, però les aplica cada comunitat...i com comprendreu hi han diferents prioritats en cadascuna...però aquest mereixeria un tema apart.\nNo demano que tothom cursi una carrera universitària, demano que la gent tingui dos dits de front i es tituli, s'especialitzi en alguna cosa, que sigui MÉS útil a la societat! Gràcies a Déu cada cop hi han més i més ofertes de formació professional, tant de grau mitjà com de grau superior i és una cosa que s'ha d'aprofitar! Estem en un punt on estudiar és molt més fàcil que fa X anys, tenim més facilitats d'accés, millors professionals, repeteixo, ho hem d'aprofitar!\nQue si, que ara ho tenim negre per sortir col·locats a algun lloc, però aquest país no sortirà endavant si no és amb una forta inversió educativa, i no utilitzant famosos i "desastrosos" plans E.\nCom a apunt final, dir que estem governats per una colla d'impresentables, que en la majoria dels casos ocupen càrrecs per amistat/posició i no per atributs. El nostre ministre de foment per exemple sols té el batxillerat...si, aquest home decideix sobre la infraestructura del país...\nI casos com aquests es podrien fer molt extensibles a tots els estaments polítics..fins i tot a presidents autonòmics com el nostre.\nL'educació no és una càrrega, ha de ser un comodi per situacions com l'actual.\nPublicat per David Rovira a 21:22


Casa adossada En venda a Sant Julià de Lòria | TroboCasa - No busquis més, TROBA!\nCasa adossada En venda a Sant Julià de Lòria - Nou Aire - 23001/7363 - TroboCasa Andorra\nCasa adossada 4h, 1suit amb llar de foc i sortida a la terrassa, 3b complets amb banyera hidromassatge, dutxa hidromassatge, saló-menjador amb llar de foc, sortida a una terrassa amb barbacoa, cuina-office amb una cambra de rebost amb sortida a un pati, sol i visites a la vall … . Sant Julià de Loria és la parroquia que fa frontera amb Espanya. El poble de Sant Julià de Loria és una població que a dia d’avui està en plena expansió com a centre universitari. El seu nucli urbà es desenvolupa al voltant de la vora del riu Valira. A la zona de la Rabassa es troba el parc natural Naturlandia amb pistes marcades i traçats d’esquí de fons que en conjunt sumen uns 15km. A més, la parroquia compta amb el museu del tabac se situa en el centre de la població; un conjunt d’esglésies i ermites d’estil romànic completen l’oferta cultural. Destacant el santuari de Nostra Senyora de Canolich que és, juntament amb el de Meritxell, un popular centre de pelegrinatge.\nReferència TroboCasa: 91935\nRef immobiliària: 23001/7363\nEstic interessat/da en [ Casa adossada En venda a Sant Julià de Lòria ]


Gandia afronta amb tots els efectius disponibles el temporal de vent i mar | Valencia Extra\nEls regidors de Seguretat Ciutadana, Serveis Bàsics i Gestió Responsable del Territori, Nacho Arnau, Miguel Ángel Picornell i Alícia Izquierdo, respectivament, han comparegut aquest matí per tal d’informar de les incidències amb motiu del fort temporal de pluja, vent i mar que afecta Gandia durant les últimes hores, amb un acumulat aproximat de 90 litres per metre quadrat.\nDes del divendres passat es va posar en marxa un dispositiu especial amb mesures preventives, com ara el tancament de zones inundables, parcs i jardins… I, finalment, ahir a la vesprada, davant el decret d’alerta roja, es va decidir suspendre les classes i l’activitat a totes les activitats a les instal·lacions esportives i municipals per a hui dilluns.\nDe fet, hi ha hagut prou complicacions per culpa del vent i el temporal marítim. A la platja, la mar ha superat en alguns punts el passeig marítim provocant desperfectes sobre les infraestructures i mobiliari urbà. Al Club Nàutic, l’aigua ha entrat a alguns baixos, etc… D’igual manera, a Rafalcaid, la força de les ones, d’entre 7 i 8 metres, ha superat les motes i ha provocat xicotetes inundacions a les cases de primera línia.\n“A les 13.30 h hem convocat un Gabinet de crisi, en el qual estaran presents els representants de les forces i cossos de seguretat, protecció civil, bombers, dels grups municipals… De moment, està tot controlat, però volem avaluar els incidents i estudiar l’evolució del temporal les pròximes hores”, ha assegurat Arnau, qui ha recomanat la ciutadania que, en la mesura de les seues possibilitats, evite agafar el cotxe, caminar per zones amb arbres… També hi ha hagut múltiples incidències per caigudes d’arbres, com ara un pi de grans dimensions al pati del col·legi Calderón del Grau, una palmera al solar de l’antic hospital comarcal, etc… També s’han registrat caigudes de tancats, etc… “Les quadrilles de neteja i parcs i jardins, fan seguiment de barrancs i sèquies, i treballen en coordinació amb bombers i policia local. Hem doblat els serveis i estem de guàrdia per tal de garantir la normalitat. També el riu Serpis al seu pas pel nostre terme està controlat. Ha pujat el nivell perquè han obert comportes i només ha provocat xicotets problemes a la desembocadura on s’han col·lapsat les dues pujades d’aigua, del riu i la mar”, ha explicat Izquierdo.\nPer la seua banda, Picornell ha assegurat que el que més preocupa és l’afecció sobre la platja, “tot i que no podrem valorar els danys fins que no finalitze l’episodi. Recomanem no passejar per la primera línia marítima i fer cas sempre a les indicacions pels canals oficials”.\nFinalment, Arnau ha lamentat la mort aquesta matinada d’una dona de 54 anys, no relacionada amb el temporal, sinó com a conseqüència d’una hipotèrmia, ja que patia problemes de salut (físics i mentals) des de feia temps i requeria d’atenció mèdica amb certa freqüència. La dona i la seua parella dormien des de feia dos anys al parc de l’Estació, tot i els constants oferiments de refugi per part dels serveis socials municipals, policia local, Creu Roja, Cáritas. Ahir mateix se’ls va auxiliar, però van tornar al parc. “De fet, l’Ajuntament havia iniciat un procediment judicial per demanar la incapacitació de la parella i poder fer-se’n càrrec. El jutjat però, va dictaminar que la llibertat de trànsit preval sobre qualsevol altra”, ha explicat Arnau.\nGandia posa en marxa el programa IMPULSA 2020, de suport i promoció del comerç a través d'internet\nEl transport públic modifica el seu recorregut al Grau\nGandia comparteix la tristesa i la preocupació de les Falles i s'ofereix a ajudar-les logísticament\nEl Teatre Serrano reivindica les dones artistes


Emili Casademont i Comas: agost 2011\nEl joc carnavalesc que acabo de citar era, sobretot, propi de determinades poblacions tarragonines i barcelonines. I encara, en algunes, avui dia se sol fer un denominat «ball de la figueta», que és una recordança del vell joc de la figa, que sembla que nasqué al País Valencià. Almenys, el nom de figa aplicat al «cony», que a l’Argentina, curiosament, en diuen «concha», gaudeix entre els valencians de moltíssima popularitat. Aquest «ball de la figueta», però, no ofereix cap premi. I els atrevits que hi intervenen fan de simples pallassos, movent-se sota els capricis d’una dona, provocant un bon fart de riure a tots aquells que -la mar de divertits- els contemplen… Emili Casademont i Comas Publicat per\n(«Diari de Girona») Publicat per\nl’Escala (Costa Brava) Publicat per\nSis foren els diputats de la Generalitat (Pere Corominas, Jaume Carner, Josep Dencàs, Martí Esteve, Rafael Campalans i Antoni Xirau) encarregats d’elaborar el primer estatut d’autonomia que ha tingut Catalunya. O sigui, l’Estatut de Núria, conegut així per haver estat redactat, el mes de juny de l’any 1931, en aquesta bella i llegendària vall pirinenca i gironina, símbol, deien aleshores, de la Catalunya moderna i emprenedora. No feia gaire temps, per cert, que s’havia inaugurat el cremallera Ribes de Freser-Núria, després del que donà accés al monestir de Montserrat. I allà, a l’hotel de Núria, els redactors de l’Estatut hi romangueren, treballant -en un envejable ambient de pau i sana harmonia-, entre els dies 14 i 20.Emili Granier-Barrera, un dels destacats periodistes de l’època, explicà, al començament d’una crònica que, des de la mateixa Vall de Núria, féu arribar al diari barceloní L’Opinió, el següent: «Tots van vestits d’esport, duen espardenyes i una gorra de viatge, i tenen prohibit parlar d’estatus a taula, un repòs ben merescut». I, tot seguit, relatava això que ofereixo de forma extractada: «L’habitació on treballen -cambra 220 de l’hotel de Núria- és plena de sol. Hi ha un gran finestral que dóna a la prada, encarat a les muntanyes alteroses. Una taula gran, un penja-robes, llibres, llums. Cadires confortables, butaques per a tothom. Papers. I prou. Allò és l’infantament de l’Estatut. Comencen el treball a les deu del matí. Pleguen per dinar, generalment entre una i dues. Prenen cafè, fan un petit volt i tornen a fer feina per compte nostre fins a les vuit o les nou del vespre. Això, que dura des de fa cinc dies, s’acabarà avui, dissabte. L’Estatut serà… Ep, això no ho toqueu, que es trenca! Hi ha una consigna severíssima. Ni l’amistat personal, ni el nom del periòdic, ni els ideals, ni cap altra invocació que puguem fer, no tindria efecte. Res. Silenci. Només sabem que hi ha motius per estar contents. Que l’Estatut serà extens, complet».Al cap d’una setmana, el 28 de juny, el poble de Catalunya elegí els diputats a les Corts Constituents que havien d’anar a defensar aquell Estatut al Parlament de la República. El cos electoral es mobilitzà d’una manera impressionat. A la ciutat de Barcelona, on triomfà, igual que a tot Catalunya, la candidatura d’Esquerra Republicana, passaren de 200 mil els vots emesos, la immensa majoria obtinguts per Francesc Macià. En aquells moments històrics que vivien els catalans, els periodistes volgueren que l’«Avi» els digués quina havia estat la seva impressió davant l’esclatant victòria i quines eren les seves esperances. Macià ja havia dit, des del balcó de la Generalitat el dia 14 d’abril, els mots justos, precisos, contundents, que el poble volia escoltar. «No ens va importar, però -assenyala Lluís Aymamí en les seves Memòries-. Volíem tornar-los a sentir d’aquell home que era l’àrbitre dels destins de Catalunya. Volíem sentir-los de ben a prop, una i mil vegades». I Francesc Macià els manifestà: «Esperava una victòria franca, aclaparadora, perquè el poble no enganya mai i ja fa dies que la prometia. Però tan formidable, no. Ha estat impressionant. Tant, que els moments són d’una gran responsabilitat per als homes que hem estat elegits». I, per la seva part, Lluís Companys declarà: «Em fa por aquesta gran victòria. Tenim el poble, tot un poble que ens empeny, i em fa molta por la responsabilitat que hem contret. No veig en la majoria dels homes elegits (improvisats a darrera hora, sobre la marxa) la preparació que cal davant les grans batalles que han de venir».A tot això, hi mancava encara el plebiscit popular, per tal que l’Estatut de Núria pogués ser presentat a les Corts Constituents de la República. I aquest referèndum es convocà per al dia 2 d’agost (ara acaba de fer 80 anys) i assolí un èxit espectacular, ja que hi votà a favor gairebé la totalitat del cens electoral de Catalunya, mentre que les dones -elles no podien votar- hi aportaren un nombre considerable de signatures de suport. Fou una diada esplèndida. Ni un incident, ni el més petit fet desagradable. I la nit del 14 del mateix mes, Francesc Macià, al capdavant d’un grup de consellers de la Generalitat (Ventura Gassol, Pere Comes i Manuel Carrasco i Formiguera), així com de diputats, acompanyats tots per una colla de periodistes, entre els quals hi havia Joan Alavedra i Lluís Aymamí, emprengué viatge en tren cap a Madrid. I cal destacar que Maria Macià, la filla de l’«Avi», que anys després m’honoraria amb la seva amistat, estigué al costat del seu pare en el viatge. I també cal destacar que la gent, en passar els expedicionaris per les terres de casa nostra, els donaven ànims, tot cridant: «No afluixeu!».Dissortadament, emperò, l’Estatut de Núria, aprovat el 9 de setembre del 1932 per les Corts Constituents de la República, no fou el que desitjaven i havien votat els catalans, ja que patí moltes retallades. I, a més, tingué una vida bastant curta a causa de la «sanjurjada» (intent de cop d’estat protagonitzat per una part de l’exèrcit espanyol) i dels fets del 6 d’octubre del 34, que motivaren, en ambdós casos, la suspensió temporal de l’Estatut. El triomf del Front Popular, el 1936, aconseguí restablir-lo. Però la Guerra Civil féu que Franco, en ocupar les seves tropes, l’abril del 38, un tros del territori català, comencés ja a anul·lar-lo. Francesc Macià havia mort la diada de Nadal del 1933. I amb ell, molts opinen -força encertadament, crec jo- que també morí l’Estatut de Núria…Emili Casademont i Comas


L'exercici d'un dret laboral no pot afectar el salari - Diari de Girona\nL'exercici d'un dret laboral no pot afectar el salari\neduard rojo torrecilla 27.06.2016 | 09:39\nEn la meva activitat acadèmica llegeixo nombroses sentències de tots els jutjats i tribunals, i algunes d'elles no deixen encara de sorprendre'm al cap de tants anys de la meva vida laboral. Més ben dit, no em sorprenen en puritat les sentències, sinó que tinguin lloc determinats conflictes en les empreses i que els tribunals es vegin obligats a resoldre'ls.\nEm refereixo més concretament ara a una recent resolució judicial dictada el 8 de juny de la Sala del Social de l'Audiència Nacional, que estima parcialment la demanda presentada pel sindicat CGT en procediment d'acomiadament col·lectiu, a la qual es va adherir UGT, i declara contrària a dret la pràctica empresarial de no abonar determinats incentius a treballadors que hagin fet ús de les llicències i permisos regulats en l'art. 37.3 de la Llei de l'Estatut dels treballadors i art. 28 del conveni col·lectiu estatal del sector de Contact Center aplicable a l'empresa, així com també als que hagin estat amonestats o sancionats per la part empresarial en exercici del seu poder de direcció.\nEn la seva demanda, la part sindical va demanar que no es penalitzarà econòmicament els treballadors que fessin ús dels drets legalment i convencionalment reconeguts en matèria de llicència i permisos per la minoració de la retribució variable (incentius), ni tampoc en cas de trobar-se el treballador en situació d'IT, amb la consegüent condemna a l'empresa de l'abonament de les quantitats que haguessin deixat de percebre les persones afectades per la decisió empre?sa?rial. A més de la qualificació de vulneració frontal de la normativa legal (LET) i convencional, la part demandant va manifestar que ens trobàvem en un supòsit de discriminació indirecta, per quan la decisió empresarial afectava majoritàriament treballadores per ser elles les que majoritàriament feien servir els permisos, i que així mateix s'infringia la normativa vigent perquè la penalització econòmica per una sanció implicava "una manifesta condemna d'haver".\nPel que fa als arguments de la part empresarial, aquesta no va qüestionar en cap manera que el debat jurídic versava sobre l'abonament o no d'uns incentius que tenien la consideració de salari d'acord amb el que disposa l'art. 26.3 de la LET. Però, a partir d'aquí, el raonament empresarial és, per dir-ho de manera suau i recordant que estem en un conflicte jurídic, bastant sorprenent. Per què va efectuar aquesta manifestació? Perquè la tesi de l'empresa és que cada treballador és lliure d'acceptar o no els incentius proposats per l'empresa, o dit d'una altra manera, que el treballador decideix "lliurement" si subscriure un acord amb l'empresa en virtut del qual l'exercici de determinats drets recone?guts, insisteixo un cop més, legal i convencionalment, implicaria la no percepció d'un incentiu econòmic, mentre que el no exercici d'aquests drets sí que suposaria la seva percep?ció. Més comprensible, des de l'estricte pla d'una política de recursos humans (encara que per descomptat no crec que sigui la més apropiada per crear un bon clima a l'empresa) és la tesi empresarial que el treballador tenia plena llibertat per subscriure una proposta empresarial que allò que pretenia era "assegurar l'assistència dels treballadors, promoure la qualitat i la productivitat", i en termes de gestió econòmica (que no jurídica, certament, afegeixo per la meva part), aquestes absències eren qualificades com a absentisme.\nPlenament encertada serà, al meu parer, la resposta que donarà l'AN a la pretensió de considerar contrària de dret la pràctica em?presarial de no abonar els incentius als qui utilitzin les possibilitats legals i conven?cio?nals existents en punt al gaudi de llicèn?cies i permisos pels diferents motius i cir?cumstàncies previstes en les normes d'aplicació. La Sala situa correctament la qüestió debatuda en plantejar-se si l'empresa "pot implantar un sistema d'incentius, el gaudi comporta neutralitzar el dret a gaudir plenament dels permisos retribuïts, reconeguts com a tals en la llei i en el conveni col·lectiu", sent la seva resposta "absolutament negativa", perquè no hi ha cap via legal que pugui dur que l'exercici d'un dret subjectiu de cada treballador pugui comportar un perju?dici econòmic com passa a l'empresa de?mandada. Estem en presència d'un concepte salarial, ex art. 26.3 de la LET que s'ha d'abonar a tots els que compleixin els requisits que legalment i convencionalment puguin establir-se, que de cap manera poden ser acceptar no poder exercir uns drets legals i convencionals per percebre-la. A més, havent quedat degudament acreditat que són les treballadores qui fan ús majoritàriament de les llicències i permisos, estem en presència d'una discriminació indirecta expressament prohibida per la normativa europea i estatal, citant la Sala en aquest punt concret l'art. 6.2 de la Llei Orgànica 3/2007 de 2 de març, per a la igualtat efectiva de dones i homes\nQuè cal dir, jurídicament parlant, sobre el no abonament dels incentius als quals haguessin estat amonestats o sancionats per l'empresa, fins i tot encara que s'aconse?guissin els objectius fixats per a la seva percep?ció? Enfront de la tesi sindical de tractar-se d'una multa d'haver, l'empresa va defen?sar la seva licitud i amb argumentació de gestió empresarial (bona o dolenta, com abans ja he indicat, és una altra qüestió) en tant que segons la seva opinió "seria absurd que, si un dels objectius del pla d'incentiu és assegurar la qualitat del servei, abonar-lo a qui hagin estat sancionats per treballar indegudament constituiria un despropòsit". Com que la Sala ha de donar una resposta jurídica, la seva decisió és clara i basada en l'art. 58.3 de la LET, ja que no poden sumar-se una multa d'haver a la sanció. A més, l'empresa ni va provar ni va intentar provar, molt probablement al meu parer perquè tot el seu esforç argumental era d'índole organitzativa de com gestionar una empresa i de cap manera jurídic, que "només impedeixi l'accés a l'incentiu als treballadors amonestats o sancionats per no aconseguir els estàndards de qualitat exigits per percebre l'incentiu".\nLa sentència té altres continguts, amb desestimació d'algunes pretensions de la part demandant, però només va destacar en aquest article allò que m'ha semblat més rellevant com a exemple jurídic clar i contundent que l'exercici de drets reconeguts als treballadors no pot ni ha d'implicar una minoració del seu salari.


El temps a Palamós: Dimecres 27 d'abril: un celatge poc atractiu, amb una nova intrusió de polsim del Sàhara\nDimecres 27 d'abril: un celatge poc atractiu, amb una nova intrusió de polsim del Sàhara\nEl passat dimecres 27 d'abril vàrem tenir una posta de sol poc agraciada, degut a la capa uniforme de núvols mitgencs i al polsim del Sàhara.\nEl passat dimecres 27 d'abril vàrem tenir una nova intrusió de polsim del Sàhara a l'atmosfera, un fet que ja va sent habitual en els darrers mesos.\nL'enèssima entrada de pols en suspensió, va coincidir amb l'arribada d'un extens i uniforme mantell de núvols alts i mitgencs que actuaren com filtre de l'astre rei, especialment durant la tarda.\nA diferència del dia anterior, l'astre rei es mostrava molt apagat a través dels altostrats que podeu apreciar a les fotos. Si també hi afegim la pols que hi havia, això ens donà com a resultat un celatge poc vistós.\nD'altra banda, tot i que els núvols i el polsim del desert aturaren els rajos solars, la temperatura no es va voler aturar, almenys cap a l'interior.\nL'existència d'una anomalia positiva de 4 ºC a 1.500 m, amb l'isoterma de 9,1 ºC a 850 hPa, l'entrada d'un xic de garbí i la mica de sol que va treure el nas, van donar 22,7 ºC de màxima a La Bisbal d'Empordà, 21,6 ºC a La Tallada d'Empordà i 21,2 ºC a Torroella de Montgrí.\nA Palamós, com sempre que bufa vent de mar, la temperatura va frenar-se,amb 16,8 ºC de màxima.\nMés dades meteorològiques del passat dimecres 27 d'abril: Temperatura mínima 10,6 ºC. Estat del cel amb sol o resol., al matí s'observaren de 3/8 a 6/8 Ci, As i Ac, calitja., a la tarda van veure's de 6/8 a 8/8 Ci, As i Ac, calitja.\nVent: fins les 09:30h vent en calma., llavors vent del ENE, E i NE, a 5-10 km/h de mitjana., a partir de les 15:30h vent del S, SSO i SSE, a 5-10 km/h de mitjana. Ratxa màxima 23 km/h S. Mar arrissada o marejol. Mar endins onatge sig. de 0,23 m a les 08:00h, de 0,35 m a les 12.00h i de 0,23 m a les 20:00h. Alçada màxima 0,56 m a les 12:00h. Humitat del 76 al 89 %. Pressió màxima 1018 hPa, mínima 1013 Pa.


Corominas i Simó defensen l'actuació de Forcadell, que estava "obligada" a garantir el debat al Parlament\nEls dos membres de la mesa processats al TSJC per desobediència declaren al Suprem com a testimonis\n5 min. Barcelona / Madrid 14/05/2019 19:09\nHavien d'asseure's al banc dels acusats juntament amb els processats per rebel·lió i malversació al Tribunal Suprem però finalment aquest tribunal va decidir separar aquesta part de la causa i que fossin jutjats a Barcelona. Durant la 44ena jornada del judici del Procés, els membres de la Mesa del Parlament processats per desobediència al Tribunal Superior de Justícia de Catalunya (TSJC) han declarat com a testimonis. Entre ells l'exvicepresident de la Mesa, Lluís Corominas, i l'exsecretaria primera de l'organisme, Anna Simó, que han defensat l'actuació de l'expresidenta del Parlament, Carme Forcadell els dies 6 i 7 de setembre de 2017 quan es van acabar aprovant les lleis del referèndum i de transitorietat jurídica. Segons Corominas, com a presidenta del Parlament, Forcadell estava "obligada" a permetre el debat a la cambra. Tant ell com Simó han negat a més que l'expresidenta els donés cap "instrucció" o ordre per variar la seva actuació.\nLes acusacions situen Forcadell com un dels elements claus en el pla per executar la suposada rebel·lió, alterant el funcionament del ple perquè aquestes lleis s'acabessin votant i aprovant. La seva defensa -exercida per la penalista Olga Arderiu- ha defensat sempre que Forcadell no tenia potestat per frenar el debat a la cambra. El mateix que han certificat avui davant la sala del Suprem tant els lletrats de la cambra com Corominas i Simó. Tots dos han explicat que a l'hora d'incloure una iniciativa parlamentaria dins del debat es valorava si complia els requisits formals, però mai s'entrava en una qüestió de fons, "entre d'altres coses perquè no es funció de la Mesa limitar el dret de participació sinó emparar-lo", ha explicat Corominas.\nL'argument serveix per la pròpia defensa de Corominas i la resta dels membres de la Mesa processats al TSJC. De fet, l'exvicepresident de la Mesa del Parlament ha insistit que s'ha de garantir el debat parlamentari de les iniciatives legislatives perquè encara que algun punt pugui ser inconstitucional, el text original pot modificar-se substancialment durant la tramitació amb les esmenes dels grups. Corominas ha contestat totes les preguntes de la lletrada de Forcadell però a la meitat de l'interrogatori del fiscal Javier Zaragoza, el seu advocat, Xavier Melero -que defensa l'exconseller Joaquim Forn al Suprem- ha advertit que el fiscal estava preguntant-li més per la seva actuació que no pas per la de Forcadell, vulnerant el seu dret de defensa. Finalment Corominas ha optat per no continuar responent.\nLa declaració de Simó també ha servit per rebaixar el paper de Forcadell el 20-S. Simó ha explicat que va veure l'expresidenta del Parlament "un moment" a la Rambla de Catalunya, davant de la seu d'Economia, però ha assegurat que l'expresidenta del Parlament no va dirigir als concentrats cap discurs. La lletrada del jutjat 13 que dirigia els escorcolls va assegurar que li havia semblat escoltar la veu de Forcadell des de dins de l'edifici. Simó també ha admès que tant ella com Joan Josep Nuet, també processat al TSJC, es van dirigir als ciutadans des de l'escenari ubicat a la Gran Via.\nEls lletrats del Parlament també avalen Forcadell\nA petició de la defensa de Forcadell també han declarat dos lletrats del Parlament, l'exsecretari general de la cambra, Pere Sol, i la lletrada Mercè Arderiu. Sol ha explicat que va dimitir del càrrec perquè "no es trobava còmode". Tanmateix, no ha vinculat els motius a la incertesa política, sinó a l'estat de salut, a la vida familiar i a les tasques de gestió per les quals no es veia "preparat". Sol ha mantingut un intens interrogatori amb el fiscal Javier Zaragoza, que li ha preguntat diverses ocasions si havia emès informes advertint de les suposades irregularitats d'algunes iniciatives parlamentàries de les formacions independentistes. Sol ha assegurat que no era la seva competència fer-ho i, en tot cas, ha negat que algunes de les resolucions com la del 4 d'octubre de 2016 relativa a la celebració d'un referèndum contravingués la suspensió del Tribunal Constitucional de la declaració de ruptura del 9 de novembre de 2015. Al seu entendre, estaven desvinculades perquè en la primera no es parlava d'un referèndum.\nMercè Arderiu ha insistit en el fet que al Parlament "mai s'ha inadmès a tràmit cap text pel fet que sigui inconstitucional", perquè no es valora "el fons" sinó la forma, tot i que el fiscal Fidel Cadena ha fet referència a algunes resolucions no admeses a tràmit per la cambra quan Arderiu encara no hi treballava com a lletrada, el 2009 i 2010. A preguntes de l'advocada de l'Estat, Arderiu també ha assegurat que tot i que el debat de les iniciatives parlamentàries del 6 i 7 de setembre es va incloure al ple alterant l'ordre del dia, el contingut dels textos era conegut per tots els grups parlamentaris. "Però si no es va publicar fins el mateix dia 6", li ha qüestionat Rosa María Seoane. Arderiu ha explicat que tots els grups parlamentaris tenien "una còpia" dels textos des de finals de juliol.


Les multes del confinament podrien quedar anul·lades a tot Espanya\nEl Tribunal Constitucional va decidir sobre això el proper 22 de juny\nper Gerard Recasens 11/06/2021 17:40h\nLes multes que es van imposar a Espanya durant el primer estat d'alarma, que va portar a setmanes de confinament domiciliari, podrien ser anul·lades pròximament. Aquest és el principal titular que es desprèn d'una informació que publica avui, 11 de juny, el diari 'El País'. El rotatiu assegura que el 22 de juny, el ple del Tribunal Constitucional debatrà sobre la possible inconstitucionalitat dels drets suspesos durant el primer estat d'alarma.\nSi finalment s'aprova aquesta tesi, és a dir, es considera inconstitucional aquesta suspensió de drets, caurien automàticament les multes que es van imposar durant aquell període. En total, es tracta d'1,1 milions de multes que quedarien sense efecte. Hi ha moltes persones, doncs, que estaran pendents del que decideixi el Tribunal Constitucional el 22 de juny.\nSi s'aprova la proposta de sentència, cauen més d'1 milió de multes\nSegons 'El País', el magistrat Pedro Trevijano, de tendència conservadora, ha estat l'encarregat de redactar la ponència de la sentència. Es tracta d'una proposta que es debatrà el 22 de juny i que pot ser aprovada o rebutjada pel ple del Constitucional. Però tot indica que sortirà endavant: els conservadors mantenen àmplia majoria al Tribunal Constitucional (7 a 4) i, per tant, la decisió gairebé es dona per feta.\nEl jutge Trevijano considera que durant el primer estat d'alarma no es van limitar els drets fonamentals, sinó que es van suspendre. I manté que per a això, s'hauria d'haver aplicat l'estat d'excepció, que ha d'aprovar el Congrés, i no el d'alarma. És sobre la base d'aquest argument que proposa declarar inconstitucional el primer estat d'alarma i fer caure les multes que depenen d'aquesta situació legal.\nLa proposta de sentència és en resposta a un recurs presentat per Vox contra la prohibició de la lliure circulació de persones durant el primer estat d'alarma. El partit de Santiago Abascal defenia que era inconstitucional, i la ponència dona la raó al seu argumentari, que el 22 de juny pot ser referendat pel ple. En canvi, la ponència de Trevijano veu constitucionals el tancament de comerços i de centres educatius mitjançant l'estat d'alarma.\nEn definitiva, la proposta de sentència afirma que les mesures aplicades a Espanya eren les correctes, però que no es van ordenar amb la base jurídica pertinent. En aquest sentit, al·lega que s'hauria d'haver fet servir l'instrument jurídic de l'estat d'excepció i no el de l'estat d'alarma. És per això que proposa declarar inconstitucional l'estat d'alarma i anul·lar les multes imposades en aquell període, que sumen més d'1 milió.\nSegons la ponència, no tan sols caurien les sancions administratives, sinó també les de caràcter penal. Fins i tot les que estan confirmades per sentència ferma. Totes quedarien cancel·lades de manera automàtica després d'aplicar els efectes retroactius de la sentència.\nPerò insistim: aquest text és ara una ponència, un projecte de sentència. I encara que el més probable és que s'aprovi i adquireixi vigència d'aquí a poques setmanes, ens hem d'esperar al 22 de juny. Serà llavors quan el Tribunal Constitucional prendrà una decisió definitiva al respecte.\nMultes de 601 a 30.000 euros que s'anul·laran\nDurant el primer estat d'alarma es van produir a tot Espanya més de 9.000 detencions i es van imposar 1,1 milions de multes. Les sancions es tramitaven d'acord amb la Llei de seguretat ciutadana i preveien pagaments d'entre 601 i 30.000 euros, dels quals molts conciutadans estaven pendents. Ara, s'hauran d'esperar fins al 22 de juny per a conèixer la decisió definitiva.\nEl Govern demana a l'Estat el tancament de més platges catalanes per risc de càncer\nCatalunya flexibilitza mesures en l'àmbit esportiu i en els actes de final de curs


Best Holidays Loft Cagliari Itàlia - Ofertes d'hotels amb els MILLORS DESCOMPTES EN LÍNIA\nVeure tots els 525 allotjaments a Cagliari.\nCagliari City Center, Cagliari, Itàlia - Molt bona ubicació - Veure al mapa\nMés informació sobre Best Holidays Loft\nSi el que està buscant és per un hotel ben situat a Cagliari, no busqui més enllà de Best Holidays Loft. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBest Holidays Loft ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix instal.lacions per a minusvàl.lids, servei d'habitacions, transport hotel/aeroport, habitació familiar, lloguer de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Best Holidays Loft no troba competidors en cap categoria.


Comunicat de l’Ajuntament sobre l’aparició de traces de legionel·la al pavelló Joan Ortoll | Ajuntament de Calafell\nEstàs a: Inici / Notícies i Galeries / Notícies / Ajuntament / Comunicat de l’Ajuntament sobre l’aparició de traces de legionel·la al pavelló Joan Ortoll\nComunicat de l’Ajuntament sobre l’aparició de traces de legionel·la al pavelló Joan Ortoll\nDavant de l'alarma social que s'està generant per desconeixement i per falses informacions respecte la detecció de legionel·la en els vestidors del teatre Joan Colet i els vestidors del pavelló Joan Ortoll, l’Ajuntament vol informar no hi ha cap mena de perill de contagi, ni risc per la salut de ningú.\nCertament, es van fer unes anàlisis periòdiques durant el mes de desembre, que van donar un índex molt baix de legionel·la. Aquesta quantitat no suposa cap perill per a la salut de cap persona, però per elemental precaució es van activar els tractaments i protocols oportuns que s'han dut a terme durant les festes de Nadal.\nEn el seu moment, es va informar a tots els grups polítics municipals, com es fa en altres equipaments quan es produeixen situacions similars. No s'ha informat ningú més perquè el risc de contagi és nul i, per tant, no calia crear alarmisme infundat. En cas contrari, s'hauria informat a tothom!\nTot i això, per major seguretat, hem tancat la zona afectada de dutxes i instal·lacions d'aigua, que no són la totalitat del pavelló. A la resta no s'ha detectat cap mena de presència de legionel·la. Per tant, tampoc hi ha cap mena de risc.\nPer a assegurar-nos que no resta cap traça de legionel·la a la instal·lació, dilluns vinent es farà una nova analítica, de la qual en tindrem resultats en 11 dies més. Mentrestant, les dutxes d'aquesta zona restaran tancades.\nNo és el primer cop que es detecten traces de legionel·la en una instal·lació municipal i sempre s'ha actuat d'igual manera. Però, donat els darrers casos que s'han fet públics en els mitjans de comunicació, que han provocat una certa alarma social, hem volgut ser més previsors del què és habitual i assegurar el risc zero.\nPer tant, preguem paciència durant aquests dies i assegurem que no hi ha cap mena de risc en l'ús de la resta de la instal·lació esportiva. La setmana vinent, a petició de la junta directiva del Club Patí Calafell, usuari principal del pavelló, organitzarem una reunió informativa per tal d'esvaïr dubtes i donar la màxima informació al respecte, tot i que, repetim, no hi ha cap mena de perill.


Malt whisky: Destil·leries: The Glenlivet\nEm sembla que per als de Gran Bretanya el fet de tenir com a personatge principal d'una inauguració un membre de la família reial és tot un honor.\nDes del teu comentari he anat a la pàgina web de Glenlivet, i la he trobat molt ben treballada. Tot i això, el meu nivell d'anglès no es prou alt per seguir la conversa en un video que apareix un dels directius conversant de l'empresa. M'agrada molt la manera que tens d'introduir els temes, i permet anar veien una mica, i si vols més amb els enllaços que dones, el món dels maltes.\nEl 12 anys l'he provat, i no em sembla un malta per destacar per sobre dels d'un nivell mig-alt, ja que no té gaires trets diferenciadors dels speyside existents ( però si el veig entre altres scotch, sempre és una bona elecció ).\nAra jo estic començant un Lagavulin 16 anys, una merevella.\nTens raó, el Laavulin 16 és fantàstic, un gran malta entre els grans... Tota la força de l'illa d'Islay matisada per una bona maduració en bóta... Una excel·lent tria...\nPer mi el Glenlivet 18 és insuperable, dos anys més de bota multiplica la fusta i guanya en dolçor i xerès.


Científics demanen ajornar els Jocs de Rio per l'amenaça del virus del Zika\nConsideren que portar mig milió de persones d'arreu del món al Brasil és un risc massa elevat\nRedacció 27/05/2016 - 20.16 Actualitzat 28/05/2016 - 12.09\n125 científics de tot el món, la majoria metges i experts en bioètica, han firmat una carta en què demanen ajornar els Jocs Olímpics de Rio de Janeiro o fer-los en una altra ciutat per l'amenaça del virus del Zika.\nConsideren que portar mig milió de persones d'arreu del món al Brasil és un risc massa elevat:\n"La nostra més gran preocupació és la salut mundial", diu la carta que han escrit. "La soca brasilera del virus Zika danya la salut d'una manera que la ciència no ho havia vist abans. Un risc innecessari es plantejà quan 500.000 turistes estrangers procedents de tots els països assisteixin als Jocs, ja que podran infectar-se d'aquesta soca, i tornar a casa, a llocs en què pot arribar a ser endèmica".\nEls científics, doncs, alerten que el virus es podria exportar fàcilment i convertir-se en una epidèmia. La carta, enviada a l'Organització Mundial de la Salut, encara no ha tingut cap resposta.\nResposta de l'OMS\nL'Organització Mundial de la Salut considera que l'anul·lació o el trasllat dels Jocs Olímpics de Rio de Janeiro a un altre lloc no canviaria significativament la propagació del virus del Zika, que actualment afecta el Brasil.\nEs preveu que més de mig milió de turistes estrangers assisteixin als Jocs Olímpics. El virus del Zika es transmet per la picadura d'un mosquit i afecta especialment les dones embarassades, ja que pot provocar la microcefàlia del fetus.\nHistòria de la propagació del virus del Zika


Aquí és per què el millor és tenir relacions sexuals amb una dona Escorpí - Sexe\nAquí teniu el motiu pel qual el millor sexe de la vostra vida serà amb una dona escorpí\nEls escorpins tenen un talent inusual per a coses notòries com ser psicòpates, assassins en sèrie o fins i tot adoradors de dimonis (de debò!), Però una cosa que destaca per damunt de tota la resta, especialment per a un escorpí, és que mai no estan saciats, sempre amb una alta libido.\nLes dones escorpí són desviades sexualment i també són el signe més atractiu del gràfic del zodíac. El sexe amb una dona Escorpió és el més fàcil perquè el sexe és cosa seva! Són entremaliats, perversos i la seva imaginació és tan salvatge com la llebre de març. Així que si esteu amb Red Wood Riding Wood, teniu una sorpresa al llit.\nAquests són alguns fets difícils de digerir sobre tenir relacions sexuals amb una dona Escorpí:\nEl seu desig sexual no té fi\nIndependentment d’on siguis o del que facis, si un Escorpí et vol, et volen allà mateix. Còmodes amb tenir relacions sexuals en qualsevol moment i gairebé a qualsevol lloc, tenen la libido d’un nen de 18 anys. No agafeu el coratge i digueu-los que no quan us desitgin, perquè és possible que necessiteu una ordre de restricció. No, només és broma.\nSón tot sobre els genitals\nCom que la zona erògena d’Ascorpió són els seus genitals, s’encenen fàcilment amb un sol toc. Si sou amb una dona Escorpí al llit, assegureu-vos de prestar molta atenció a ella, ja que és aquí on hi ha tota la diversió (duh!). Vull dir que la tornaràs boja si saps com caure sobre ella.\nNo són F *** Buddy Material\nTot i que el sexe és fantàstic i és irresistible al llit, és possible que no pugueu tenir-la com a amiga. Per què? Doncs perquè també són éssers emocionals i, amb la intensitat del sexe, també s’uneixen emocionalment. Si troben que el sexe és desafiant o bo a distància, s’obsessionen amb això i això no els surt massa bé. De vegades, també us podeu relacionar sexualment amb un Escorpí (perquè són tan bons) i probablement ho penedireu més endavant.\nMai es besen i no diuen\nNo trobareu cap escorpí que ostenti obertament els seus sexcapades. Són persones ferotjament privades i creuen que el que passa al dormitori es queda al dormitori. Per tant, fins i tot si teniu el sexe inefable més brut, desconcertant o boig, no vessaran cap mongeta.\ncom fer un nus a la filera que no rellisqui\nHi han estat i segur que ho han fet\nMai es pot sorprendre un Escorpió amb res. Amb la quantitat de pensaments bruts que el seu cap pot evocar, probablement han provat o llegit tots els actes sexuals del món. Així que la propera vegada que passeu amb algunes cadenes, fuets o pinces per al mugró, només somriurà i encongirà d’espatlles.\nPrenen les seves trobades sexuals molt seriosament\nEls escorpins, especialment les dones, són molt exigents i exigents sobre les seves parelles sexuals i no porten una vida sexual frívola. També són éssers emocionals, de manera que si decideixen seguir endavant i mantenir relacions sexuals amb vosaltres, esperen que després els mantingueu segurs. Són cuddlers i parlants post-coitus.\nEl millor sexe de la història\nSón coneguts per ser malhumorats i, de vegades, obsessius, però com que el seu coneixement, la seva tècnica i les seves iniciatives són tan audaces i fortes, segur que tindràs el millor sexe de la teva vida amb ells. Estan d’alguna manera, gairebé sempre immersos en ella i amb el temps també n’han dominat l’art. Així que si us trobeu amb una dona Escorpí al llit, probablement hàgiu salvat un país a la vostra vida passada.\nLa propera vegada, mentre navegueu per un lloc web de cites en línia o un bar, estigueu en una dona escorpió. Com assegureu-vos que sigui una escorpió? Bé, parlar de zodíacs amb dones és un inici de conversa fantàstic.\n7 millors balises de localització personal (i missatgers per satèl·lit) per al 2021\nEl senyor Olympia de 2018 va demostrar que el culturisme torna a l’estètica en lloc de la mida\n7 celebritats índies que van sacsejar el humil Dhoti com un cap i establir objectius legals de roba ètnica\ntot tipus d’heura verinosa\ncoses genials per fer amb un bolígraf\nemmascarant l’olor de l’alcohol


2 min. Maó 06/06/2019 12:05\n651x366 Nel Martí és l'autor d'aquest manual per educar els diferents àmbits de la vida de les persones. / ARA BALEARS Nel Martí és l'autor d'aquest manual per educar els diferents àmbits de la vida de les persones. / ARA BALEARS\nL'exdiputat autonòmic per MÉS per Menorca Nel Martí ha anunciat la publicació del seu darrer llibre, 'Temps d'educar', un recull de treballs sobre el temps i l'educació. El llibre conté 24 articles, com les 24 hores d'un rellotge. D'aquests, n'hi ha alguns d'intemporals, que tenen com a única data de referència la data de l'edició del llibre, i altres que estan escrits i tenen a veure amb circumstàncies i fets d'un determinat moment, com els dedicats a l'educació abans dels tres anys o el model que s'ha desenvolupat a Menorca en aquesta etapa. L'autor analitza, des d'un context temporal i geogràfic, les relacions entre la gestió del temps i l'atenció educativa als infants.


Inici > Actualitat > Curiositats arquitectòniques: Hyperion\nLa torre de fusta amb més altura del món\nLa ciutat francesa de Bordeus ha projectat per a l'any 2020 el que serà l'edifici de fusta més alt que coneixes. Més encara, en març de l'any passat, l'alcalde de la ciutat va anunciar que Hyperion serà acompanyada per una segona torre, Silva, i ambdues estaran ubicades a cada costat del "tramway" de la ciutat. Aquests edificis de fusta seran construïts per l'estudi d'arquitectura Jean-Paul Viguier & Associés, entre d'altres.\nLa torre Hyperion tindrà un total de 82 habitatges, oficines i espais comercials. Comptarà amb 57 metres d'altura, amb 18 pisos i una superfície de 17 000 m² (4000 m² correspondran a oficines i 500 m², a botigues) al centre de Bordeus. El pressupost final ronda els 51 milions d'euros.\nExcepte a la façana (buscant protegir el material respecte a la intempèrie), la fusta serà el material bàsic de les torres, ocupant la major part de la superfície de l'edifici. Els aparcaments seran al nivell primer i seran invisibles, ja que queden com a part de la pròpia construcció.\nL'ecologia com a valor\nHyperion lidera una nova generació d'edificis amb reduïda petjada de carboni, tota una fita mediambiental. La rigidesa i lleugeresa de la fusta contralaminada CLT, en combinació amb la resiliència de la fusta encolada laminada, permetran resoldre la qüestió de l'altura. Els sostres tindran fins i tot jardins o cobertes vegetals.\nEn definitiva, un nou tipus d'arquitectura, amb valors ecològics i més sostenibles, s'està obrint pas en aquest segle XXI.


L’Ajuntament i l’AVL presenten el còmic sobre la tradició de “l’Asguinaldo de la Puríssima” | L'Informador\nL’Ajuntament i l’AVL presenten el còmic sobre la tradició de “l’Asguinaldo de la Puríssima”\nPublicat a 7 d'abril de 2018 el 7:00. Escrit per Juan Antonio Cloquell\nLa Diputació de València col·labora amb una iniciativa que pretén difondre i posar en valor una tradició instaurada en 1667 per recaptar fons per a les festes patronals\nLa Sala Gomis d’Ontinyent acollirà el proper 19 d’abril la presentació pública del còmic que explica “l’Asguinaldo de la Purísima”, una tradició instaurada en 1667 per recaptar fons per a sufragar les despeses de les festes en honor a la patrona de la ciutat, la Puríssima Concepció. Es tracta d’una iniciativa de l’Ajuntament d’Ontinyent i l’Acadèmia Valenciana de la Llengua (AVL) que compta amb la col·laboració de la Diputació de València, i per la qual s’ha elaborat un còmic amb dibuixos de Jesús Huguet sobre un guió de Rafael Gandia, estudiós de les festes i tradicions locals i membre de la Junta de Festes de la Purísima. Del còmic s’ha previst una tirada inicial de 3.000 exemplars a distribuir principalment entre els escolars de la població, tot i que es podrà ampliar segons les necessitats.\nL’origen del còmic es troba en l’edició del còmic dedicat al “Cant dels Angelets” dins la col·lecció que l’AVL ve editant des de 2008 per tractar sobre la figura de personatges com Jaume I, Francesc Eiximenis, Enric Valor, Teodor Llorente o Vicent Andrés Estellés, a més de la tradició del Misteri d’Elx, el Cant dels Angelets i la festa de la Mare de Deu d’Algemesí. En la presentació del còmic del “Cant dels Angelets”, amb guió de Rafael Gandia el President de l’AVL, Ramon Ferrer es mostrava “impressionat” per l’arrelament d’esta tradició, extrem que Jorge Rodríguez aprofitava per a instar al President de l’Acadèmia a col·laborar en l’edició d’un segon volum dedicat a “l’Asginaldo”. Posteriorment, l’alcalde i el propi Gandia es reunien amb Ferrer en un encontre on s’acordava iniciar els treballs per al que serà el nº9 de la col·lecció de l’AVL, dins la qual Ontinyent serà l’única localitat en comptar amb dos còmics.\nA l’igual que va passar amb l’anterior còmic, el guió de la història estarà a càrrec de Rafael Gandia, autor també del llibre “Ontinyent la llama Puríssima” on s’aborden estes tradicions centenàries, i responsable també de l’exhaustiu dossier que es va presentar a la reunió amb el president de l’AVL a petició de l’alcalde. El còmic, que compta amb 18 pàgines, compta amb il·lustracions de Jesús Huguet, al qui Rafael Gandia va facilitar prèviament nombroses imatges d’Ontinyent i de l’Asguinaldo per tal que les reflectira a les il·lustracions.\nLa tradició de “l’Asguinaldo” va ser instaurada en 1667 amb la finalitat de recaptar fons per a sufragar les despeses de les festes de la Puríssima, i dins el mateix l’estendard amb la imatge de la patrona recorre diversos carrers de la ciutat, que en origen eren les cases particulars i ara inclouen de forma simbòlica espais com el Centre Parroquial de Santa María, la Societat de Festers o l’Ajuntament. Salvador Pastor, president de l’Associació de Festes de la Puríssima, destacava que l’edició d’aquest còmic “és un fet altament positiu per la difusió de les nostres festes patronals en un moment especialment significatiu pel que fa a l’acte de l’Asguinaldo, que ja ha acomplit 350 anys”, concloïa.


L’Alta Ribagorça, 13 de març 2017: EN CAS DE VIOLÈNCIA, DENUNCIA – Pirineus TV\nL’Alta Ribagorça, 13 de març 2017: EN CAS DE VIOLÈNCIA, DENUNCIA\nCada sis mesos els diferents agents del SIAD dels diferents municipis es reuneixen per analitzar els protocols d'actuació d'avant un cas de violència per millorar-los. Tot i la gran quantitat de casos que apareixen anualment, són moltes les dones que per por o altres motius no acaben denunciant. Aquests casos és important la supervisió dels diferents agents per garantir la seguretat de la víctima.\nDes del SIAD s'aconsella, en cas de violència, denunciar a les autoritats, per poder activar els protocols d'actuació i procedir a la resposta jurídica, que en funció del tipus de maltractament o situació s'empraran unes mesures o altres. És molt important ser conscient que la violència de gènere es pot produir a qualsevol edat, per tant, s'ha d'estar alerta.\nEn els últims anys s'ha observat un augment de violència psicològica, aquests tipus d'agressió és molt perillosa i difícil de detectar, ja que en el moment en què és visible la víctima ha interioritzat l'agressió.\nNomés amb els mesos que portem d'any ja s'ha comptabilitzat 16 casos de violència de gènere amb víctima mortal, l'últim succeït el passat 02 de març a Madrid.\nParlen al vídeo: MAR MOLINER, TÈCNICA SERVEIS SOCIALS ALTA RIBAGORÇA